钦定古今图书集成/历象汇编/岁功典/第020卷 > 东郊迎春赋〈以立春之日备礼东郊为韵〉 王起
## 钦定古今图书集成/历象汇编/岁功典/第020卷 > 东郊迎春赋〈以立春之日备礼东郊为韵〉 王起

我皇。则铜浑而有伦，应木德之惟新。展东郊之盛礼，
出左个而迎春。所以先庚有秩，旧典攸遵。将钦承上
帝，而敬授于下人者也。于是法驾铿锵，严城翕习。见
太史之先谒，知勾芒之已及。都人士女，候彩仗以骏
奔；文物声名，拥翠华而鳞集。莫不听王漏而雷动，起
灵坛而岳立。于是辟重门，遵九逵，服苍玉，载青旗。草
“木之萌，必因兹而动矣；原野之蛰，亦自此而启之。展
圣容之穆穆，引天步之迟迟。有翼有严，不徐不疾。百
辟陪乘，千官扈跸。遵皇衢而却转，度青门而迥出。八
銮振响，随解冻之和风；五辂腾辉，映丽天之迟日。”东
郊之中，肃穆会同。俎豆莘莘而骇目，衣冠楚楚而鞠
躬。祥云为之郁霭，佳气为之葱茏。青“帝克禋，必来顾
而来飨；元穹广覆，何自西而自东？”当是时也，四遐纵
观，五服来备。瞻圣皇之回轮，知太昊之整辔。登台者
渐乐，击壤者咸遂。莫不荷煦妪于阴阳，感温仁于天
地。夫然则跂行可以不夭，根著可以渐苞。贵逆暑之
吹幽，空闻乎德。肃于火，殊迎寒于旁磔，何足以礼行
于郊。则知和气熙熙，盛容济济，必苍龙之整驾，当青
鸟之司启。握金镜而明王道，调玉烛而昭国体，莫不
在迎春之盛礼。